Franks Šmits

Franks Šmits (; dzimis ) ir vācu futbola treneris un bijušais futbolists. Spēlējis aizsarga pozīcijā. Pašlaik ir Vācijas Bundeslīgas kluba 1. FC Heidenheim galvenais treneris.

 Futbolista karjera 
Futbolista karjeru sāka 1. FC Nürnberg, pārstāvot galvenokārt kluba dublieru komandu. Vienīgo spēli pirmajā komandā aizvadīja Vācijas kausa izcīņā. F. Šmits ir spēlējis arī Austrijas klubos Wiener SC un First Vienna FC. No 1998. līdz 2003. gadam pārstāvēja Āhenes "Alemannia", pēc kluba iekļūšanas 2. Bundeslīgā nospēlēja tur nepilnas četras sezonas. Vācijas futbola otrajā līmenī spēlējis arī Manheimas "Waldhof" sastāvā. Karjeru noslēdza dzimtās pilsētas komandā Heidenheim.

Vācijas U-20 izlases sastāvā piedalījās 1993. gada Pasaules čempionātā jauniešiem Austrālijā. 

 Trenera karjera 
Pēc spēlētāja karjeras beigām 2007. gadā F. Šmits kļuva par Heidenheim treneri. Viņa vadībā komanda jau pirmajā sezonā iekļuva Reģionālajā līgā (ceturtais līmenis Vācijā), bet vēl pēc gada arī Vācijas 3. līgā. 2014. gadā, uzvarot 3. līgā, sasniedza 2. Bundeslīgu, bet 2023. gadā kļuva par 2. Bundeslīgas čempionu un izcīnīja ceļazīmi uz Bundeslīgu.  viņš kļuva par visilgāk vienā klubā strādājošo galveno treneri Vācijas futbola vēsturē, pārspējot Folkera Finkes, kas 16 gadus vadīja SC Freiburg, rekordu. Debijas sezonā (2023.—2024.) Bundeslīgā Šmita vadītā komanda izcīnīja 8. vietu un iekļuva UEFA Konferences līgā.

 Atsauces 

 Ārējās saites 

Kategorija:1974. gadā dzimušie
Kategorija:Bādenē-Virtembergā dzimušie
Kategorija:Vācijas futbolisti
Kategorija:1. FC Nürnberg spēlētāji
Kategorija:SpVgg Greuther Fürth spēlētāji
Kategorija:1. FC Heidenheim spēlētāji
Kategorija:Vācijas futbola treneri